Vigdís Finnbogadóttir

Si  Vigdís Finnbogadóttir (; namundag 15 Abril 1930) sarong Islandes na politiko na iyo an ika-apat na presidente nin Islandya poon 1980 sundo 1996. Siya an pinakaenot na babae sa enterong kinaban na naelehir sa  demokratikong eleksyon komo presidente. Sa pagsirbeng 16 na taon komo presidente, siya an ikaduwang halawig nagsirbing babaeng presidente arinman na nasyon hanggan ngonyan. Sa ngonyan, siya an UNESCO Goodwill Ambassador, asin myembro kan Club of Madrid. 
Siya man an solong babae na nagin presidente kan Islandya hanggan ngonyan.

Kaamayi nin buhay
Si Vigdís Finnbogadóttir namundag sa Reykjavík kan 15 Abril 1930. An ama niya, si Finnbogi Rútur Þorvaldsson, sarong inhenyero sibil, asin propesor sa University of Iceland. An ina niya, si Sigríður Eiríksdóttir, sarong nars asin namayo kan Icelandic Nurses Association. Si Vigdis aki nindang matua na nasundan nin saro pa na sarong lalaki na si Porvaldur Kan makapasar siya sa saiyang eksam kan 1949, si Vigdis nag'asal nin Pranses asin literaturang Pranses sa University of Grenoble asin sa Sorbonne sa Paris poon 1949 abot 1953, dangan nag'adal pa nin kan historya nin teatro sa University of Copenhagen. Siya nakamit an BA sa French asin Ingles, asin pa an Professional Graduate Certificate in Education, sa  University of Iceland. An naagom niya sarong doktor kan 1954, alagfad nagdiborsyo kan 1963, asin sa edad na 41 nag'ampon nin aking babae, bna siya ngani an pinakaenot na babae na solong-buhay tinugotan mag'ampon.

Si Vigdís nagpartisipar kan mga 1960 asin mga 1970 sa kadakul na rally ginibo kontra sa presensya kan militar nin E.U. sa Islandya (partikular sa Keflavík). Taon-taon ginatos, ribo pa, an namartsa sa 50-km na tinamp;o pasiring  Keflavík asin nagkukurahaw na "Ísland úr NATO, herinn burt" (literalmente: Islandya luwas sa NATO, maghale an militar!).

Presidente nin Islandya

Siya enot nagdalagan kalaban an tolong lalaking kandidato. Mahimpis sana gana niya mala ta nakua niya 33.6 porsyento kan boto manta an pinakaharani saiya nakua 32.1 porsyento. Siya nanggad an pinakaenot na babae naelihir sa demokratikong eleksyon sa bilog na kinaban, kan eleksyon nasyonal 1980. Siya naging popular na marhay mala ta tolong beses pa siya n aelehir sa pagkapresidente ; kan 1984, mahyong kalaban; kan 1988  nakua niya 94.6 porsyento kan boto; qasin kan 1992, mayo man naglaban saiya. Kan eleksyon 1996, dai na siya nagdalagan sa pagkapresidente. Kaya siya an pinakahalawig nagserbing presidente (apat na termino) na babae sa Islandya. 

Toltolan

Kategorya:Mga presidente nin Islandya